**2016. évi ….. törvény**

**a fogyasztóvédelemről szóló 1997. évi CLV. törvény módosításáról**

1. **§**

A fogyasztóvédelemről szóló 1997. évi CLV. törvény (a továbbiakban: Fgytv.) 51. § (3) bekezdése helyébe a következő rendelkezés lép:

„(3) A fogyasztóvédelmi hatóság jogerős határozatát közzéteszi, ide nem értve az 51/B. §-ban meghatározott közzétételi kötelezettséggel érintett határozatokat.”

1. **§**

Az Fgytv. a következő 51/B. §-sal egészül ki:

„51/B. § (1) A fogyasztóvédelemért felelős miniszter által vezetett minisztérium honlapján közzé kell tenni annak a vállalkozásnak a (2) és (3) bekezdés szerinti adatait, amelynek a felelősségét a külön jogszabályban meghatározott súlyos jogsértésért a fogyasztóvédelmi hatóság vagy a bíróság jogerősen megállapította.

(2) A közzétett dokumentumnak

1. a közzétételnek az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről szóló törvény szerinti jogcímét,
2. a jogerő beálltára történő utalást,
3. az eljáró hatóság vagy bíróság megnevezését,
4. az ügy számát és tárgyát,
5. a jogsértő vállalkozás nevét, székhelyét és nyilvántartási számát (cégjegyzékszámát),
6. a bíróság ítéletét, illetve a fogyasztóvédelmi hatóság jogerős határozatát

kell tartalmaznia.

(3) A fogyasztóvédelemért felelős miniszter a jogorvoslat során hozott és a közzétett döntés érdemében változást eredményező bírósági határozat tudomására jutásakor – a döntés közzétételével megegyező módon – közzéteszi:

1. a jogorvoslattal érintett döntésre vonatkozó (2) bekezdés szerinti információkat,
2. a jogorvoslat során hozott közigazgatási vagy bírósági döntés.

(4) A fogyasztóvédelmi hatóság az (1) bekezdés hatálya alá tartozó ügyekben a (2) és (3) bekezdésben meghatározott adatokat az ügy érdemében hozott döntés kézbesítését követő 15 napon belül elektronikus úton megküldi közzététel céljából a fogyasztóvédelemért felelős miniszter részére.

(6) A fogyasztóvédelemért felelős miniszter a vállalkozásnak az (1) bekezdés alapján közzétett adatait a közzétételtől számított egy év elteltével törli a honlapról.

(7) A fogyasztóvédelemért felelős miniszter az (1) bekezdés alapján közzétett dokumentumon feltünteti a közzététel napját és a honlapról való törlés napját.

(8) A fogyasztóvédelemért felelős miniszter biztosítja, hogy a honlapon az (1) bekezdés alapján közzétett dokumentumok szövegében a bíróság jogerős ítéletére, illetve a fogyasztóvédelmi hatóság jogerős határozatára, a jogorvoslati eljárás tényére és a megsértettként megjelölt jogszabályi rendelkezésre keresni lehessen.”

1. §

Az Fgytv. 55. § c) pontja helyébe a következő rendelkezés lép:

*(Felhatalmazást kap a Kormány, hogy)*

„c) az elektronikus kereskedelmi szolgáltatással összefüggő, az 51/B. § (1) bekezdésében előírt közzétételi kötelezettségre vonatkozó súlyos jogsértés eseteire,”

*(vonatkozó részletes szabályokat rendeletben állapítsa meg.)*

1. §

Ez a törvény 2017. január 1-jén lép hatályba.

*2. melléklet a JEF/ /2016-NFM számú előterjesztéshez*

**A Kormány**

**…/2016. (….) Korm. rendelete**

**az elektronikus kereskedelmi szolgáltatással összefüggő közzétételi kötelezettségre vonatkozó súlyos jogsértés eseteinek a meghatározásáról**

A Kormány a fogyasztóvédelemről szóló 1997. évi CLV. törvény 55. § (1) bekezdés *c)* pontjában, kapott felhatalmazás alapján, az Alaptörvény 15. cikk (1) bekezdésében meghatározott feladatkörében eljárva a következőket rendeli el:

1. **§**

A fogyasztóvédelemről szóló 1997. évi CLV. törvény 51/B. § (1) bekezdésében meghatározott közzétételi kötelezettség szempontjából a vállalkozások részéről súlyos jogsértésnek minősül:

1. ha a vállalkozás távollévők között kötött szerződések esetében nem tájékoztatja a fogyasztót:

*aa)* a vállalkozás székhelyének postai címéről, és – ha azzal rendelkezik – a telefonszámáról, a telefaxszámáról és az elektronikus levelezési címéről, továbbá annak a vállalkozásnak a nevéről és postai címéről, akinek a nevében eljár;

*ab)* a vállalkozás üzleti tevékenysége helyének postai címéről, és annak a vállalkozásnak a postai címéről, akinek a nevében eljár, akihez a fogyasztó a panaszait címezheti, ha e cím az *aa)* alpont szerint megadott címtől eltér;

*ac)* a teljesítés feltételeiről, így különösen a fizetésről, a fuvarozásról és a teljesítési határidőről, valamint a vállalkozás panaszkezelési módjáról;

*ad)* a külön jogszabályban meghatározott elállási joggyakorlásának határidejéről és egyéb feltételeiről;

*ae)* határozott időre szóló szerződés esetén a szerződés időtartamáról, határozatlan időre szóló szerződés esetén a szerződés megszüntetésének feltételeiről;

*af)* a határozott időre szóló olyan szerződés esetén, amely határozatlan időtartamúvá alakulhat át, az átalakulás feltételeiről, és az így határozatlan időtartamúvá átalakult szerződés megszüntetésének feltételeiről.

1. ha megállapításra kerül, hogy a fogyasztó a jogszabályban meghatározott elállási jogával a vállalkozásnak felróható magatartás miatt nem tudott élni,
2. ha közérdekű igényérvényesítés vagy közérdekű keresetindítás során megállapításra került a vállalkozás által alkalmazott általános szerződési feltétel tisztességtelensége.
3. **§**

Ez a rendelet 2017. január 1-jén lép hatályba.